kardosdrur/scandi-wiki huggingface dataset:
Östringen

Östringen var et historisk frisisk landskab, omgivet af Rüstringen, Harlingerland, Wangerland, Auricherland og Lengenerland. Området blev fra 700-tallet og frem til 1300-tallet regeret af flere herskere fra Sachsen, Ammerland og Oldenburg. Den vigtigste by i området var Jever. 

I 1300-tallet blev Östringen forenet med Wangerland og i 1400-tallet med de rester, som var tilbage af Rüstringen vest for Jadebusen efter de naturkatastrofer, som havde ramt området. De tre områder dannede Jeverland (Herrschaft Jever). 

Modsat flere af de andre frisiske landskaber er navnet Östringen helt faldet ud af sprogbrugen.

Øst-Frisland
Frisland
Europa-Parlamentsvalget 2009 i Sverige

Europa-Parlamentsvalget i Sverige 2009 blev afholdt søndag den 7. juni 2009. Der blev valgt 18 mandater til Europa-parlamentet, hvilket som er et mandat mindre end ved valget 2004. Ved valget var hele Sverige en valgkreds, og der var en spærregrænse på fire procent. Forhåndsafstemninger begyndte den 20 maj.

Under valget var der 7.088.303 stemmeberettigede. Valgdeltagelsen lå på 45,5%.

Valgresultatet

Kilder 
 Val till Europaparlamentet – Röster Valmyndigheten

Sverige
Politiske valg i Sverige
Xscape

Xscape er det andet posthumt album af den amerikanske musiker Michael Jackson

Spor 

Opsamlingsalbum fra 2014
Michael Jackson-opsamlingsalbum
Album udgivet posthumt
Petsamo-ekspeditionerne

Petsamo-ekspeditionerne var en række småkrige gennemført af finske frivillige mellem 1918 og 1920 mod Petsamo. Målet med invasionerne var at vinde Petsamo for Finland, hvilket var blevet lovet landet som erstatning af Alexander II i forbindelse med, at et landområde i 1864 var blevet overført omkring en våbenfabrik ved grænsen ved Sestroretsk på Det Karelske Næs. Bolsjevikerne havde modsat sig at holde zarens tidligere aftaler, og dette bidrog til at forringe forholdet mellem Finland og Sovjetunionen.

Den første ekspedition i 1918 mødte modstand fra britiske tropper, som ville forhindre, at tyskerne (som støttede de hvide finner i deres selvstændighedskamp fra Rusland) ville følge efter, og ekspeditionen måtte vende tilbage til Finland uden at have opnået sit formål. 

En ny ekspedition i 1920, der først var under ledelse af general Kurt Martti Wallenius og senere af major Gustaf Taucher, mødte modstand fra sovjetiske tropper og vendte tilbage til Finland uden at have opnået sit mål. Grænsekonflikten blev bilagt i 1920 ved fredsaftalen i Tartu, hvor Rusland afstod Petsamo til Finland.  

I 1944 besatte Sovjetunionen området og gennemtvang en finsk afståelse.

Eksterne henvisninger 
Valkoinen suomalainen

Finlands historie
Rusland i 1900-tallet
Oprøret i Ingermanland

Oprøret i Ingermanland (1918–1920) var et forsøg på at løsrive Ingermanland fra Sovjet-Rusland. Oprøret blev ledet af en ingermanlandsk styrke, som var blevet oprettet med finsk hjælp. Krigen blev hovedsagelig ført på det karelske næs og endte med et ingermansk-finsk nederlag, og Sovjetrusland generobrede området. Under fredssamtalerne i Tartu forhandlede finske og ingermanske udsendinge for at sikre kulturel autonomi, men uden held. Som et resultat af krigen flygtede mellem 7.000 og 8.000 mennesker fra Ingermanland til Finland.

De tilbageblevne blev siden systematisk henrettede eller sendt til lejrene i Sibirien.

Eksterne henvisninger

Litteratur 

 Valev Uibopuu: Finnougrierna och deras språk; Studentlitteratur, Lund 1988; ; s. 167

Sovjetunionens historie
Finlands historie
Cerro Rico

Cerro Rico (også kaldet Cerro de Potosí, Quechua: Sumaq Urqu) er et bjerg i Andes i det bolivianske departement Potosí nær byen af samme navn. Cerro Rico betyder direkte oversat "Det rige bjerg" og er berømt for at have været kilden til store mængder af særlig sølv, som Spanien udvandt i området under det spanske koloniimperium. Bjerget, der populært blevet betegnet som bestående af en sølvåre, var den direkte årsag til, at byen Potosí i en periode blev den største by i Amerika. Bjergets historiske betydning for Bolivia illustreres af, at bjerget indgår i Bolivias nationalvåben.

Efter omkring 1800 var sølvforekomsterne i det væsentlige udtømt og minedriften i bjerget fokuserede i stedet på tin, hvilket ledte til nedgangstider i området. Der udvindes dog fortsat i dag sølv fra bjerget, der den dag i dag er en vigtig faktor i regionens økonomi. Ca. 15.000 personer arbejder i dag som minearbejdere i Potosí.

Bjerget er kendt som "bjerget, der æder mænd" på grund af det store antal minearbejdere, der gennem tiden er omkommet i bjergets miner. Nogle historikere anslår, at op imod 8 millioner mennesker er døde i bjerget siden 1500-tallet, hvor spanierne begyndte at udnytte ressourcerne, primært under brug af tvangsudskreven arbejdskraft blandt de oprindelige indbyggere. Den dag i dag er arbejdsforholdene blandt bjergets minearbejdere kritisable med ringe arbejdsforhold. Brug af børnearbejde i minerne er omfattende, og der anvendes ikke effektive åndedrætsværn eller andre sikkerhedsforanstaltninger. Minearbejdernes gennemsnitsalder er på omkring 40 år og mange dør af silikose som følge af den konstante eksponering for støv i minegangene.

Miljøforhold 
Som følge af århundreders minedrift i området blev der i 2011 konstateret et jordfaldshul ved bjergets top, der måtte udfyldes med ultra-let cement. Bjergets top synker årligt nogle få centimeter. I 2014 placerede UNESCO Cerro Rico og Potosí på listen over truede områder som følge af den "ukontrollerede minedrift", der risikerer at ødelægge området.

Minen 

Sølvminen i Cerro Rico er fortsat en af de største sølvminer i Bolivia og i verden med anslåede reserver af 1,76 milliarder oz sølv og 540 millioner ton malm med et indhold af 0,17% tin.

Udover sølv og tin er bjerget rigt på andre mineraler, der ligeledes udvindes.

Indtil 2014 var det forbudt for børn under 14 år at arbejde i minerne. Bolivia tillod imidlertid i 2014, at børn helt ned til 10 år kunne arbejde som "selvstændige" i minerne.

Noter

Eksterne links 

Bjerge i Bolivia
Bolivias geografi
Bolivias historie
Sølvminer
Minedrift
Asminderød-Grønholt Pastorat

Asminderød-Grønholt er et pastorat i Fredensborg Provsti i Helsingør Stift.

Asminderød-Grønholt har tidligere været en sognekommune i Frederiksborg Amt.

Pastoratet 
Pastoratet består af Asminderød og Grønholt sogne, der historisk lå i Lynge-Kronborg Herred.

Pastoratet har tre kirker: Fredensborg Slotskirke, Asminderød Kirke og Grønholt Kirke.

Asminderød-Grønholt Sognekommune 
Asminderød-Grønholt Sognekommune var en kommune i Frederiksborg Amt. Kommunen blev oprettet i 1842, og den indgik i Fredensborg-Humlebæk Kommune i 1974. 

Ved Kommunalreformen i 1970 blev kommunens styrelse købstadsordnet, og socialdemokraten Ole Retoft var borgmester fra 1970 til 1978. Han blev efterfulgt af sin partifælde Klaus Hækkerup, der var borgmester fra 1978 til 1988.

Kommunen bestod af Asminderød og Grønholt sogne, der lå i Lynge-Kronborg Herred.

Efter Strukturreformen i 2007 er området en del af Fredensborg Kommune.

Pastorater i Helsingør Stift
Fredensborg Kommune
Agersø-Omø Pastorat

Agersø-Omø er et pastorat i Slagelse-Skælskør Provsti i Roskilde Stift.

Agersø-Omø har tidligere været en sognekommune i Sorø Amt.

Pastoratet 
Pastoratet består af Agersø og Omø sogne, der historisk lå i Vester Flakkebjerg Herred.

Pastoratet har to kirker: Agersø Kirke og Omø Kirke.

Agersø-Omø Sognekommune 
Agersø-Omø Sognekommune var en kommune i Vester Flakkebjerg Herred i Sorø Amt. Kommunen blev oprettet i 1842, men den blev opløst allerede i 1858.

I 1966 blev øerne en del af Skælskør Kommune.

Efter Strukturreformen i 2007 er sognene en del af Slagelse Kommune.

Pastorater i Roskilde Stift
Pastorat
Pastorat
Omø-Agersø Kommune

Omø-Agersø Kommune var en kommune i Vester Flakkebjerg Herred i Sorø Amt.

Administrativ historik 
Kommunen blev dannet efter forordningen om oprettelse af et landkommunalvæsen blev vedtaget den 13. august 1841, og trådte i kraft 1. januar 1842. Den eksisterede frem til en deling i 1859, hvor Omø Kommune og Agersø Kommune blev selvstændige.

Geografi 
Kommunen havde et samlet areal på 12,86 km². Kommunen bestod primært af øerne Agersø på 7,27 km² og Omø på 4,21 km² Øen Egholm på 1,38 km², der i dag er landfast med Agersø, var ligeledes en del af kommunen.

Reference 

Kommuner i Sorø Amt
Kommune
Kommune
Omø Kommune

Omø Kommune var en kommune i Vester Flakkebjerg Herred i Sorø Amt.

Administrativ historik 
Kommunen blev dannet efter en deling af Omø-Agersø Kommune i 1859, og eksistrende frem til kommunalreformen i 1966, hvor denne blev underlagt Skælskør Kommune.

Geografi 
Kommunen bestod kun af øen Omø på 4,21 km² (1888).

Reference 

Kommuner i Sorø Amt
Kommune
Saint Rebel

Saint Rebel er et dansk hard rockband dannet i København. Deres debutalbum The Battle Of Sinners And Saints udkom i foråret 2012. Bandets seneste udgivelse, selvbetitlede Saint Rebel, udkom i Danmark i september 2014, og i resten af verden i starten af 2015.

Saint Rebel spillede deres sidste koncert d.2. oktober 2015 på Paramount i Roskilde, hvilket var præcis samme sted de spillede deres allerførste koncert 10 år før.

Historie 
Bandet blev dannet i København af de fem musikere Jonas Kaas, Mark Francisco Ramirez, Jesper Riis Kjærsgaard, Martin Højfeldt og Allan Blumensen under navnet KoLeN'. Senere skifter bandet navn til Saint Rebel og Mark Francisco Ramirez forlader bandet til fordel for Lasse Hansen.

The Battle of Sinners And Saints 
Saint Rebel udkom i marts 2012 med debutalbummet The Battle of Sinners And Saints på pladeselskabet Target Records' hard rock label "Mighty Music". Release-festen blev afholdt ved en udsolgt koncert på Bremen Teater. Albummet blev godt modtaget af anmelderne. BTs anmelder Steffen Jungersen beskrev det som "klassisk gadekøter rock’n’roll", og kvitterede med fire ud af seks stjerner. Gaffas Keld Rud belønnede med samme antal stjerner.  Albummet blev som eneste debut også nomineret til GAFFA-Prisen 2012 i kategorien "Årets danske hard rock udgivelse". The Battle of Sinners And Saints udkom også i Europa og USA, hvor det i USA nåede en placering som nummer 28 på den amerikanske iTunes Metal chart Top 100. Ligeledes blev numre fra albummet spillet på radiostationer i det meste af verden.

Som opfølgning på debutalbummet drog Saint Rebel på en større turné i Skandinavien, der blev afsluttet med en udsolgt koncert den 20. marts 2013 på det københavnske spillested Lille VEGA. Bandet spillede efterfølgende flere koncerter på en turné i USA.

Albummet Saint Rebel 
Fra december 2013 til maj 2014 var Saint Rebel i studiet for at indspille deres andet album. Dette udkom med 12 numre i Danmark den 29. september 2014 med titlen Saint Rebel. Albummet blev ligesom forgængeren nomineret til GAFFA-Prisen som "Årets danske hard rock udgivelse". I midten af januar 2015 udkom det i Europa og USA.

Medlemmer 
Bandet har består af:
 Jonas Kaas - vokal
 Lasse Hansen - bas
 Jesper Riis Kjærsgaard - trommer
 Martin Højfeldt - guitar
 Allan Blumensen - guitar (The Battle Of Sinners And Saints)
 Jakob Poppelvig - guitar (Saint Rebel)

Diskografi

Albummer

Referencer 

 

Rockgrupper fra Danmark
Samtgemeinde Sachsenhagen

Samtgemeinde Sachsenhagen er en Samtgemeinde med fire kommuner og godt 9.300 indbyggere (2013), i den nordlige del af Landkreis Schaumburg, i den nordlige del af den tyske delstat Niedersachsen. Samtgemeindens administration ligger i byen Sachsenhagen.

Geografi 
Samtgemeinden ligger mellem Mittellandkanal mod syd, Rehburger Bergen mod vest og Steinhuder Meer mod nord. Mod øst grænser den til byen Wunstorf i Region Hannover.
Floden Sachsenhäger Aue løber gennem området og løber mod nord ved Auhagen sammen med Rodenberger Aue og fortsætter som Westaue.

Højden svinger fra Steinhuder Meers 38 moh. til Wölpinghäuser Berg (Wilhelmsturm) der er en udløber af Rehburger Berge og er 135 moh.

Inddeling 
I Samtgemeinde Sachsenhagen ligger kommunerne
 Auhagen med Düdinghausen
 Hagenburg med Altenhagen
 Sachsenhagen med Nienbrügge
 Wölpinghausen med Bergkirchen, Wiedenbrügge og Schmalenbruch.

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Alunskifer

Alunskifer er en sedimentær bjergart, der består af konsoliderede sedimenter. Alunskifer er lagdelt og har gode kløveegenskaber i alle retninger, men bedst i liggeplanet. Den kan deles op lagvise i milli- til centimetertykke flager.

Bjergarter
Auhagen

Auhagen er en by og kommune i det nordvestlige Tyskland med knap 1.300 indbyggere (2013), i Samtgemeinde Sachsenhagen i den nordlige del af Landkreis Schaumburg. Denne landkreis ligger i delstaten Niedersachsen.

Geografi 
I kommunen ligger, ud over Auhagen, landsbyen Düdinghausen der indtil 1974 var en selvstændig kommune . Mittellandkanalen krydser kommunen, ligesom Sachsenhäger Aue løber igennem og forener sig med Rodenberger Aue lige øst for kommunegrænsen. Auhagen er beliggende lige syd for Naturpark Steinhuder Meer.

Eksterne kilder/henvisninger 

 Om kommunen på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Byer i Niedersachsen
Byer i Kreis Schaumburg
Kommuner i Niedersachsen
Gabriele Falloppio

Gabriele Falloppio (født 1523, død 9. oktober 1562) var en italiensk læge og anatom, der sammen med Andreas Vesalius anses som en af 1500-tallets største anatomer.

Virke 
I en alder af 24 år blev han Prof. i Ferrara, men forflyttedes til Pisa og 1551 til Padua, hvor han læste over anatomi og botanik. Falloppio har først af alle beskrevet den senere efter Bauhin benævnte klap i tarmen, han gav en udmærket beskrivelse af ørets anatomi, han bearbejdede de enkelte knoglers og tændernes 
udviklingshistorie, beskrev fostrets epifysebrusk og den y-formede brusk i bækkenet. Han beskrev æggelederen (Tuba Fall.), de gule legemer på æggestokkene, drog analogi mellem penis og clitoris, beskrev ductus arteriosus, forsøgte at bringe Galen’s hjernenervepar i rationel orden og gjorde rede for ganens muskulatur og for øjets muskler. Hans navn er endvidere knyttet til lyskebåndet (Ligamentum Fall.). Hans Observationes anatomicæ (1561) er rettet mod Vesal, dog ikke som kritik, men som en rettelse eller forbedring. Posthumt udgaves andre af hans værker, bl.a. Opera omnia 1584.

Kilder 
 

Anatomer fra Italien
Italienere i 1500-tallet
L.S. Fallesen

Ludvig Sophus Fallesen (født 25. juni 1807 i København, død 13. december 1840 sammesteds) var en dansk forstdocent og matematiker. Han var søn af sognepræst Lorentz Nikolai Fallesen.

Liv og gerning 
I 1825 blev Fallesen student, 1830 vandt han universitetets guldmedalje for en matematisk afhandling og tog kort efter juridisk eksamen. I 1832 konkurrerede han forgæves til universitetets matematiske lærerpost, og det næste år tog han magistergraden. Det var dog ikke som jurist eller matematiker, men som forstdocent, at Fallesen fik sin officielle virksomhed. Efter en toårig studierejse i Tyskland, Frankrig og Italien begyndte han 1835 i København at holde forelæsninger over forstvidenskab; det følgende år blev han udnævnt til forstdocent med forpligtelse til at læse over forstvidenskab, læren om jagtvæsenet, matematik, forst- og jagtlovgivning, fik titel af professor og blev medlem af forsteksaminationskommissionen. 

I 1837 ægtede han sit søskendebarn Nicoline Christiane Smith, datter af pastor Eiler Hagerup Smith og senere gift med forstdocent, professor Johan Frederik Hansen. Efter længere tids svagelighed døde Fallesen allerede 1840.

Bidrag til fortsvæsenet 
I sin kortvarige virksomhed fik han lejlighed til at foreslå og for en del at gennemføre en særdeles fornuftig ordning af skovbrugsundervisningen; et vidnesbyrd om hans interesse for fagets juridiske og statsøkonomiske ("politiske") del er hans Kronologisk Samling af kongelige Forordninger og aabne Breve, Forst- og Jagtvæsenet angaaende (1836); i 1839 udgav han desuden en oversættelse af Ricardos værk Political economy and taxation.

Bidrag til matematikken 
Efter von Schmidtens død konkurrerede hans 3 disciple Jürgensen, Ramus og Fallesen 1832 om det derved ledigblevne professorat i matematik ved universitetet, hvilket gaves til Ramus. De nævnte, da ganske unge, mænd vare de nærmeste til at fortsætte den udvikling af matematikken i Danmark, som var begyndt så godt af C.F. Degen og von Schmidten. Fallesen hindredes dog ved andre beskæftigelser og ved sin tidlige død i at bidrage så meget hertil, som han synes at have givet grund til at vente. Hans eneste videregående matematiske arbejde er hans magisterdisputats 1833 (De natura et proprietatibus qvibusdam caloris); den fortjener opmærksomhed som en forløber for den mekaniske varmeteori. Desuden har han skrevet en lærebog: Begyndelsesgrunde i den rene Mathematik (1834). Kunne dens fuldstændige begrundelser og systematiske fremstilling end den gang ikke trænge ind i skolerne, har den vist, hvad man i disse henseender måtte og kunne fordre, og har derved bidraget til den raskere udvikling af matematikundervisningen i Danmark, under hvilken også den tidlig er gået i glemme.

Litteratur

Eksterne henvisninger 
 

Matematikere fra Danmark
Forstmænd fra Danmark
Jurister fra Danmark
Titulære professorer fra Danmark
Danskere i 1800-tallet
Personer fra København
Modtagere af Københavns Universitets guldmedalje
Studenter fra Metropolitanskolen
Illimani

Illimani er det højeste bjerg i bjergkæden Cordillera Real (en del af Cordillera Oriental, der indgår i Andes) beliggende i det vestlige Bolivia. Navnet betyder Gyldne Ørn på aymara. Bjerget ligger lidt syd for byen La Paz på den østlige kant af Altiplano i departementet La Paz. Det er det næsthøjeste bjerg i Bolivia, efter Nevado Sajama. Snegrænsen ligger omkring 4.570 meter og gletsjerne ligger på bjergets nordlige side i 4.983 meter. Bjerget har fire tinder hver over 6.000 meter; den højeste, Navado Illimani (også kaldet "Pico Sur") er den sydligste og et yndet mål for bjergbestigere.

Geologisk består Illimani hovedsagelig af granodiorit, der under kænozoikum blev optaget i klipper af sediment, hvilket udgør hovedparten af materialet i Cordillera Real.

Illimani er tydelig at se fra La Paz, og bjerget er et af byens vartegn.

Den chilenske musikgruppe Inti-Illimani har taget navn efter bjerget.

Bjergbestigning 

Første kendte forsøg på at bestige Illimani fandt sted i 1877, da den franske opdagelsesrejsende Charles Wiener sammen med J. de Grumkow og J. C. Ocampo forgæves forsøgte at nå toppen. De nåede dog at bestige den sydøstlige tinde den 19. maj 1877. Wiener navngav tinden "Pic de Paris" og plantede et fransk flag på stedet.

I 1898 forsøgte den britiske bjergbestiger William Martin Conway at nå toppen sammen med to schweiziske guider, A. Maquignaz og L. Pellissier fra sydøst. Conway og schweizerne nåede som de første toppen. På vejen derop fandt de i over 6.000 meters højde et stykke reb fremstillet af aymaraer, så det kan ikke udelukkes, at bjerget er blevet besteget tidligere.

Den nuværende standardrute til bjergets top er over den vestlige bjergkam mod tinden. Denne rute blev først benyttet i 1940 af tyskerne R. Boetcher, F. Fritz og W. Kühn. Ruten er klassificeret som PD+/AD-. Denne rute tager normalt fire dage, hvor toppen nås om morgenen på den tredje dag.

Ulykker 
Den 1. januar 1985 ramte Eastern Air Lines Flight 980 Illimani i forbindelse med nedstigning til landing i El Alto International Airport ved La Paz. Flyet, en Boeing 727-225 ændrede af ukendte årsager kurs under nedstigningen og ramte bjerget i ca. 6.000 meters højde. Det er den til dato højest stedfundne kollission mellem et fly og jorden. Alle 19 passagerer og 10 besætningsmedlemmer omkom. Grundet den ekstreme højde blev de sorte bokse aldrig fundet, ligesom ligene efter de omkomne ej heller er fundet. Der blev fundet vragdele spredt over et større område på bjerget. I forbindelse med afsmeltning af isen dukker fra tid til anden vragdele fra flyet op.

Noter

Eksterne links 

 Beskrivelse af bjerget og bjergbestigning på summitpost.org
 Illimani på Peakware 

Bjerge i Bolivia
Bolivias geografi
La Paz
Flyulykker og -hændelser i 1985
Bælum/Solbjerg IF

Bælum/Solbjerg IF er en dansk sportsklub, der har aktiviteter og medlemmer i både fodbold, badminton, håndbold, bordtennis, floorball m.v.

I ungdomsafdelingen er der i flere årgange et samarbejde med naboklubben Kongerslev IF.

Historie 
Bælum blev stiftet tilbage omkring år 1930, men den 8. december 1970 blev Bælum/Solbjerg IF etableret efter en en sammenlægning af de to naboklubber Bælum Idrætsforening og Solbjerg Idrætsforening .

Fodbold 
Bælum/Solbjerg IF spiller sine hjemmekampe på Bælum Stadion, Blue Heart Arena, i Bælum. Fodboldklubbens førstehold er på nuværende tidspunkt (år 2015) placeret i Serie 1 og har andetholdet i Serie 3. Klubben rykkede i efteråret 2012 for første gang i klubbens historie op i Serie 1 og har siden foråret 2014 været at finde i denne række. I den netop afsluttede sæson endte klubben desuden på den højeste placering nogensinde, 2. pladsen, kun 2 point fra oprykning. Holdene bliver dags dato (2015) dirigeret af cheftræner, Danny Jensen.

Referencer

Eksterne henvisninger 
 Bælum/Solbjerg IF's officielle hjemmeside 

Idrætsforeninger i Danmark
Rebild Kommune
Hagenburg

Hagenburg er en by og kommune i det nordvestlige Tyskland med godt 4.500 indbyggere (2013), beliggende i Samtgemeinde Sachsenhagen i den nordlige del af Landkreis Schaumburg. Denne landkreis ligger i delstaten Niedersachsen.

Geografi 
Hagenburg er beliggende i Naturpark Steinhuder Meer lidt syd for Steinhuder Meer, mellem Rehburger Berge og Neustädter Moor, vest for Steinhude og nord for Sachsenhagen. Bundesstraße 441.

I 1970 dannedes „Flecken Hagenburg“ (kommune) i forbindelse med den store områdereform, af de tidligere mindre kommuner Hagenburg og Altenhagen. I 1974 blev Hagenburg en del af Samtgemeinde (storkommunen) Sachsenhagen.

Historie 
I 1686 opførtes i nordenden af byen, forløberen for et nuværende Schloss Hagenburg, der er fra slutningen af 1700-tallet. Det er hjemsted for fyrsterne af Schaumburg-Lippe.

Eksterne kilder/henvisninger 

 Om kommunen på Samtgemeindens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Kruset tidsel

Kruset tidsel (Carduus crispus) er en 60-180 centimeter høj plante i kurvblomst-familien. Bladene løber ned ad stænglen som brede, krusede og tornede vinger. Arten vokser på næringsrige ruderater.

Beskrivelse 
Kruset tidsel er en toårig urt med grenet stængel, der er vinget af de nedløbende blade. Bladene er aflange, lappede til fjersnitdelte med tornet rand og mere eller mindre hvidfiltet underside. Tornene er bleggule og hårlignende. De rødviolette blomster sidder i næsten kuglerunde, 2 centimeter brede kurve, som findes 3-5 sammen i spidsen af stænglen eller dens grene. Den rørformede krone har krumt rør og lange, smalle kronflige. Frugtens fnok er hårformet.

Udbredelse 
Arten er hjemmehørende i Europa, Vest- og Nordasien. Den er indslæbt til Nord- og Sydamerika samt Østasien.

I Danmark er kruset tidsel almindelig på affaldspladser, vejkanter og i skovrydninger. Den blomstrer i juni til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Tornet tidsel

Tornet tidsel (Carduus acanthoides) er en 40-120 centimeter høj plante i kurvblomst-familien. Blade og stængler har gule torne. Bladene er fjersnitdelte og hårede på undersiden. De rødviolette blomster sidder i 2-3 centimeter brede og oftest enlige kurve.

Udbredelse i Danmark 
I Danmark findes tornet tidsel hist og her på Øerne på strandvolde, strandoverdrev og vejkanter, mens den er sjælden i resten af landet. Den blomstrer i juli til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Kurvblomst-familien